Letter from Artemidoros to Zenon
Material: papyrus
Place: Syrien
Categories: Brief
Artemidoros an Zenon
Bericht
Reise
Anweisungen
Kauf
Ernte
Ἀρτεμίδωρος Ζήνωνι χαίρειν. εἰ ἔρρωσαι, εὖ ἂν ἔχοι· ἔρρωμαι δὲ καὶ ἐγὼ καὶ Ἀπολλώνιος ὑγίαινεν καὶ 
τἄλλα ἦν κατὰ γνώμην. ὅτε δέ σοι ἔγραφον, παρεγινόμεθα εἰς Σιδῶνα, συμπεπορευμένοι τῆι βασιλίσσηι 
ἕως τῶν ὁρίων, καὶ ὑπελαμβάνομεν ταχέως παρέσεσθαι πρὸς ὑμᾶς. χαριεῖ οὖμ μοι σαυτοῦ τε ἐπιμελόμενος 
ἵνα ὑγιαίνηις καὶ ἡμῖν γράφων ἐάν τί σοι βούληι γίνεσθαι ὧν ἡμεῖς δυνάμεθα. καλῶς δʼ ἂμ ποιήσαις ἀγοράσας 
ἡμῖν ἵνα ὡς ἂμ παραγενώμεθα ἔχωμεν μέλιτος τοῦ βελτίστου μετρητὰς γ καὶ κριθῶν ὥστε εἰς τὰ κτήνη  χ, 
τὴν δὲ τιμὴν ἀπὸ τοῦ σησάμου καὶ τοῦ κροτῶνος δοὺς εἰς ταῦτα, καὶ τῆς οἰκίας δὲ τῆς ἐμ Φιλαδελφείαι 
ἐπιμελόμενος, ἵνα ὡς ἂμ παραγενώμεθα καταλάβωμεν αὐτὴν ἐστεγασμένην. καὶ τὰ ζευγάρια δὲ καὶ τὰ ἱερῖεια καὶ τοὺς χῆνας 
[κ]αὶ τὰ λοιπὰ τὰ ἐνταῦθα ὡς ἂν ἐκποιῆι πειρῶ ἐπισκοπεῖν· οὕτως γὰρ ἡμῖν μᾶλλον ἔσται τὰ δέοντα. 
καὶ τὰ γενημάτια δὲ ἵνα τρόπωι τινὶ συγκομισθῆι ἐπιμελές σοι ἔστω. καὶ ἐάν τι δέηι εἰς 
ἀνήλωμα τὸ ἀναγκαῖον δοῦναι, μὴ ὀκνήσηις. 
ἔρρωσο.  λγ, Περιτίου ἐμβολίμου ϛ.
[εἰς Φιλ]αδέλφειαν.  λγ, Φαμενὼθ ϛ. 
Ἀρτεμίδωρος. 
Ζήνωνι.